<http://index.hu/tudomany/2015/06/14/most_legy_okos_domokos/>

**Most légy okos, Domokos**



[KOLOZSI ÁDÁM](http://index.hu/szerzo/kolozsi_adam)**KÖVETÉS**

2015.06.14. 19:58

**Most aztán kiderül, ismeri-e a csíziót, az Index nagy szólás- és közmondástesztjében kivághatja a rezet, ha van sütnivalója. Húsz kérdés a nagyjából ismert jelentésű, de általában homályos hátterű szókapcsolatokról, és pár perc alatt pápább lehet a pápánál. Csak ne tegyen rossz lóra!**

A szólások, közmondások, szállóigék a most megjelent [Szólások, közmondások eredete című](http://dex.hu/x?index_tudomany_cikklink=http%3A%2F%2Fbookline.hu%2Fproduct%2Fhome.action%3F_v%3DBardosi_Vilmos_Szolasok_kozmondasok_eredete_Frazeologiai_etimologiai_szotar%26id%3D279137%26tab%3Dkonyv%26type%3D22)etimológiai szótárból származnak, ebben Bárdosi Vilmos 1800, nagy többségükben valóban használt frazéma eredetét és jelentését magyarázza el. Ez jóval több, mint amennyit a rengeteg lakás könyvespolcán ma is ottlévő Mi fán terem? tartalmazott. Igaz, a „mifántológiát” megalapozó O. Nagy Gábor-féle szórakoztató leírásokkal ez a kötet nem próbál versenyezni.

Persze ha úgy érzi, hiba van a kréta körül, és a kvíznek így se füle, se farka, velünk akasszon bajszot, ne a könyvre húzza rá a vizes lepedőt, az tényleg herkulesi munka lehetett. Tévedni persze emberi dolog, és senkinek a feje nem káptalan, úgyhogy mi akkor sem mondjuk, hogy tanulj tinó, legfeljebb ökör lesz belőled, ha esetleg taccsra vágják a kérdések. De miért is mondana csütörtököt? Kevés szóból is ért az okos, a tett halála pedig az okoskodás: vegye fel a kesztyűt, a kérdéseket meg górcső alá, és találja fején a szöget.

Minden kérdés megválaszolására 30 másodperc áll rendelkezésére. Jelölje meg a helyes választ, majd vagy várja ki az idő végét, vagy kattintson a "Következő kérdés" gombra. A linkre kattintva elindul a játék.

[**INDULHAT A KVÍZ »**](http://index.hu/tudomany/2015/06/14/most_legy_okos_domokos/)